Държавен вестник, бр. 16, 2026 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  16
5. при извършване на дейност без валидна 
застраховка по чл. 8;
6. в 14-дневен срок считано от датата на 
изтичането на последния сключен договор за 
застраховка – при неизпълнение на задълже­
ние по чл. 8, ал. 5.
(10) Заповедта за заличаване на вписването 
подлежи на обжалване по реда на Админист­
ративнопроцесуалния кодекс. 
(11) Заповедта по ал. 9 подлежи на неза­
бавно изпълнение. Обжалването є не спира 
нейното изпълнение, освен ако съдът поста­
нови друго. 
(12) Условията и редът за поддържане 
и ползване на регистъра по чл. 6, ал. 1 се 
определят с наредбата по чл. 165, ал. 2 от 
Закона за туризма. 
(13) Министърът на туризма утвърждава 
образците на заявление по ал. 1 и 8. 
Чл. 8. (1) Доставчиците на атракционни 
услуги по чл. 2 сключват задължителна застра­
ховка „Злополука“ на лицата, които ползват 
атракционни услуги, представляващи източ­
ник на повишена опасност, при възникване 
на застрахователен интерес. Възникване на 
застрахователен интерес е налице от датата 
на вписване в регистъра по чл. 6, ал. 1 или 
от датата на изтичане на сключения застра­
хователен договор за тази застраховка. 
(2) Обект на застраховане по задължи­
телната застраховка по ал. 1 са здравето, 
животът и телесната цялост на ползвателите 
на услугите. 
(3) За задължителната застраховка „Злопо­
лука“ на лицата, които ползват атракционни 
услуги, представляващи източник на пови­
шена опасност, не се прилага чл. 438, ал. 5 
от Кодекса за застраховането. 
(4) За неуредените въпроси относно действи­
ето на задължителната застраховка по ал. 1, 
застрахователното покритие и изключенията 
от покритието се прилагат съответно раз­
поредбите на глава четиридесет и шеста от 
Кодекса за застраховането. 
(5) Размерът на минималната застрахова­
телна сума се определя от Министерския съвет 
по предложение на министъра на туризма и 
министъра на финансите.
(6) Доставчиците на атракционни услуги 
по чл. 2 представят на министъра на туризма 
или кмета на съответната община или район 
копие от договора по ал. 1 в 7-дневен срок от 
сключването или подновяването му. 
Чл. 9. (1) Доставчиците на услуги по чл. 2 
утвърждават план за безопасност при пре­
доставяне на услугата и определят отговорно 
лице за безопасността. 
(2) Отговорното лице за безопасността: 
1. организира предексплоатационните 
проверки по този закон; 
2. поддържа технически паспорт на съоръ­
жението, оборудването и екипировката – ко­
гато е приложимо;
3. провежда първоначално и ежегодно 
обучение и инструктаж на наетите за пре­
доставянето на услугата лица по мерките, 
предвидени в плана по ал. 1;
4. незабавно уведомява при възникнал 
инцидент компетентните контролни органи, 
включително националните служби за спешно 
реагиране, по реда, предвиден в Закона за 
националната система за спешни повиквания 
с единен европейски номер 112.
(3) Отговорното лице за безопасността 
трябва да притежава най-малко средно об­
разование и най-малко една година опит в 
експлоатацията или поддръжката на съоръ­
жения, оборудване или екипировка, с които 
се предоставят услуги по чл. 2.
(4) Планът за безопасност по ал. 1 включва 
минимум: 
1. инструкции за безопасна експлоатация 
и съхранение на съоръженията, екипировката 
и оборудването;
2. данни за използването на съоръженията, 
екипировката и оборудването и оценка на 
годността им спрямо указания от произво­
дителя срок;
3. правила и процедури за действия при 
инциденти;
4. мерки, свързани с метеорологичната 
обстановка и природни явления – когато е 
приложимо;
5. мерки за осигуряване на навременна 
първа помощ до идване на екип на спешна 
медицинска помощ;
6. изисквания за притежаване на задъл­
жителни специфични умения, свързани с 
предоставяне на съответната услуга.
Чл. 10. (1) Доставчиците на услуги по 
чл. 2 осигуряват провеждането на първона­
чално и ежегодно обучение и инструктаж на 
наетите за предоставянето на услугата лица 
по мерките, предвидени в плана по чл. 9, 
ал. 1. Проведените обучения и инструктаж 
се вписват в нарочен дневник, който се съх­
ранява за срок, не по-малък от две години, 
и се предоставя при поискване за проверка 
от контролните органи. 
(2) Лица, които не са преминали съответ­
ното обучение и инструктаж, нямат право 
да управляват или обслужват съоръжения, 
оборудване или екипировка, с които се пре­
доставя услуга по чл. 2.
Г л а в а  т р е т а
ОБЩИ ПРАВИЛА ЗА БЕЗОПАСНОСТ ПРИ 
ПОЛЗВАНЕТО НА АТРАКЦИОННИ УСЛУ­
ГИ, ПРЕДСТАВЛЯВАЩИ ИЗТОЧНИК НА 
ПОВИШЕНА ОПАСНОСТ
Чл. 11. При предоставянето на услуга по 
чл. 2 доставчиците:
1. използват съоръжения, екипировка и 
оборудване, които отговарят на нормативните 
изисквания, и осигуряват ползването и съхра­
нението им в съответствие с тези изисквания